** บันทึกข้อความ**

**ส่วนราชการ**….…..สำนักปลัดเทศบาล เทศบาลตำบลโป่งน้ำร้อน..............…...................…………………

**ที่**……………………………............………**วันที่**……….๒๕ สิงหาคม ๒๕๖๘........................……………………

**เรื่อง** รายงานผลการประเมินการจัดบริการสาธารณะ ประจำปี พ.ศ.๒๕๖๘

**เรียน** ปลัดเทศบาล/นายกเทศมนตรี

ตามที่ สำนักงานปลัดสำนักนายกรัฐมนตรี โดยสำนักงานคณะกรรมการการกระจายอำนาจ

ให้แก่องค์กรปกครองส่วนท้องถิ่น (ส.ก.ถ.) ได้ขอความร่วมมือเทศบาลดำเนินการตามขั้นตอนและวิธีการประเมินตนเอง และดำเนินการบันทึกข้อมูลตามแบบรวบรวมข้อมูลการจัดบริการสาธารณะขององค์กรปกครองส่วนท้องถิ่น โดยที่สำนักงาน ส.ก.ถ. จะได้นำผลการประเมินของ อปท. เสนอคณะกรรมการการกระจายอำนาจให้แก่องค์กรปกครองส่วนท้องถิ่นเพื่อใช้เป็นข้อมูลในการพัฒนาคุณภาพการจัดบริการสาธารณะขององค์กรปกครองส่วนท้องถิ่น ต่อไป นั้น

สำนักปลัด ได้ทำการรวบรวมข้อมูลและดำเนินการบันทึกข้อมูลลงในระบบประมวลผลเรียบร้อยแล้ว รายละเอียดตามรายงานที่แนบมาพร้อมนี้

เรียนมาเพื่อโปรดทราบและเห็นควรสรุปผลการประเมิน/แจ้งผลการดำเนินการพัฒนางาน

ในอนาคตให้งานที่เกี่ยวข้องทราบ รวมทั้งรายงานที่ประชุมสภาทราบ และประชาสัมพันธ์ให้ประชาชนได้รับทราบทางเว็บไซด์ของหน่วยงาน

(นางนราพร มิตรวิเชียร)

หัวหน้าสำนักปลัด

**การประเมินผลมาตรฐานขั้นต่ำการจัดบริการสาธารณะของเทศบาลตำบลโป่งน้ำร้อน ประจำปี พ.ศ.256๘**

.........................................................

ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น (ฉบับที่ 1) พ.ศ.2542 และ (ฉบับที่ 2) พ.ศ.2549 กำหนดให้สำนักงานคณะกรรมการการกระจายอำนาจให้แก่องค์กรปกครองส่วนท้องถิ่น (ส.ก.ถ.) สำนักงานปลัดสำนักนายกรัฐมนตรี (ส.ป.น.) ทำหน้าที่รวบรวมข้อมูล ศึกษา วิเคราะห์เกี่ยวกับการกระจายอำนาจให้แก่องค์กรปกครองส่วนท้องถิ่น และข้อมูลต่างๆ ที่เกี่ยวกับงานของคณะกรรมการการกระจายอำนาจให้แก่องค์กรปกครองส่วนท้องถิ่น (ก.ก.ถ.) รวมทั้ง การติดตามและประเมินผลตามแผนการกระจายอำนาจให้แก่ อปท. ตามแผนปฏิบัติการกำหนดขั้นตอนการกระจายอำนาจให้แก่ อปท. โดยเฉพาะอย่างยิ่งการถ่ายโอนภารกิจการจัดบริการสาธารณะ จากราชการบริหารส่วนกลางไปให้ อปท. ต้องพัฒนาคุณภาพมาตรฐานการจัดบริการสาธารณะของ อปท. ไปพร้อมกันด้วย ซึ่งหน่วยงานส่วนกลางยังคงต้องกำหนดมาตรฐานทั่วไปของการจัดบริการสาธารณะ เพื่อเป็นแนวทางปฏิบัติหรือเป็นคู่มือการปฏิบัติงานให้กับ อปท. และมีการสร้างแรงจูงใจให้ อปท.พัฒนาคุณภาพการจัดบริการสาธารณะโดยรัฐหรือองค์กรกลางเข้ามาทำการประเมินร่วมกับประชาชนหรือภาคประชาสังคม ซึ่ง อปท.ควรดำเนินการให้มีผลการจัดบริการสาธารณะผ่านค่ามาตรฐาน ที่ เรียกว่า “ค่ามาตรฐานขั้นต่ำ”

การประเมินมาตรฐานขั้นต่ำ ดังกล่าว เพื่อสร้างความตระหนักและกระตุ้นให้ อปท.พัฒนา

ประสิทธิผลประสิทธิภาพของการจัดบริการสาธารณะตามภารกิจที่ได้รับการถ่ายโอนและตามอำนาจหน้าที่ให้มีคุณภาพมาตรฐานสูงขึ้น ตลอดจน อปท.สามารถนำตัวชี้วัดและค่ามาตรฐานขั้นต่ำการจัดบริการสาธารณะ ไปใช้ในการจัดทำโครงการหรือกิจกรรม และนำผลการประเมินไปพัฒนาคุณภาพการจัดบริการสาธารณะของตนเอง ซึ่งจะเป็นตัวบ่งชี้ถึงความสำเร็จของ อปท.ในการจัดบริการสาธารณะที่มีคุณภาพ มีมาตรฐานให้แก่ประชาชน นอกจากนี้ ส.ก.ถ. จะได้นำผลการประเมินของ อปท. เสนอคณะกรรมการการกระจายอำนาจให้แก่องค์กรปกครองส่วนท้องถิ่นเพื่อใช้เป็นข้อมูลในการพัฒนาคุณภาพการจัดบริการสาธารณะขององค์กรปกครองส่วนท้องถิ่น

ทั้งนี้ ให้ผู้บริหาร อปท. มอบหมายเจ้าหน้าที่ส่วนงานต่างๆ ที่เกี่ยวข้องกับตัวชี้วัด จำนวน 3 ด้าน ซึ่งได้แก่ 1.ด้านการศึกษา ๒.ด่านการส่งเสริมเศรษฐกิจชุมชน อาชีพ และการท่องเที่ยว และ๓.

ด้านการบริหารจัดการจัดการทรัพยากรธรรมชาติและสิ่งแวดล้อม ทำหน้าที่รวบรวมและพิจารณาความถูกต้องของข้อมูลการจัดบริการสาธารณะของ อปท.ในแต่ละด้าน (โดยใช้ข้อมูลผลการดำเนินงานของเทศบาลในปีงบประมาณ พ.ศ.๒๕๖๗) ตามแบบบันทึกข้อมูลจำนวน 2 แบบซึ่งได้แก่ ข้อมูลพื้นฐานทั่วไปของเทศบาล ข้อมูลการให้บริการสาธารณะของเทศบาล และให้นำผลการประเมินเสนอผู้บริหาร อปท. รวมทั้งรายงานที่ประชุมสภาทราบ และประชาสัมพันธ์ให้ประชาชนได้รับทราบทางเว็บไซด์ของหน่วยงาน

-2-

**ผลการประเมินการจัดบริการสาธารณะของ เทศบาลตำบลโป่งน้ำร้อน ทั้ง ๓ ด้านทุกภารกิจอยู่ในเกณฑ์ที่ผ่านการประเมิน (ค่าเป้าหมายขั้นต่ำ) ส่วนภารกิจที่ต้องมีการพัฒนาในอนาคต จะต้องดำเนินการในเรื่องของ**

1. การเพิ่มจำนวนโครงการหรือกิจกรรม ที่เทศบาลดำเนินการเอง หรือให้การสนับสนุน

ในการส่งเสริมทักษะการเรียนรู้สำหรับประชาชนทั่วไปในการใช้ชีวิตประจำวัน สิทธิหน้าที่ของพลเมืองต่างๆหรือความรู้ทางกฎหมาย

1. ความพึงพอใจที่เพิ่มมากขึ้นในการจัดการศึกษาของเทศบาล
2. จำนวนงบประมาณที่บรรจุไว้ในเทศบัญญัติงบประมาณรายจ่ายประจำปีด้านการส่งเสริม

เศรษฐกิจชุมชน อาชีพและการท่องเที่ยว

1. จำนวนโครงการหรือกิจกรรมที่เทศบาลดำเนินการเอง หรือร่วมกับหน่วยงานที่เกี่ยวข้อง

หรือสนับสนุนในการพัฒนาปรับปรุง ซ่อมแซมบำรุงรักษา และฟื้นฟูแหล่งท่องเที่ยวที่มีอยู่เดิมให้มีสภาพที่เหมาะสมต่อการท่องเที่ยว รวมถึงสนับสนุนในการส่งเสริมการท่องเที่ยวในพื้นที่เทศบาลในลักษณะการเชื่อมโยงจุดต่างๆ ของแหล่งท่องเที่ยวในพื้นที่เทศบาลหรือกับเทศบาลอื่น ในบริเวณใกล้เคียง เช่น การท่องเที่ยวเชิง อัตลักษณ์ในชุมชนท้องถิ่น การอนุรักษ์ภูมิปัญญาท้องถิ่น ประวัติศาสตร์ วัฒนธรรม วิถีชีวิตชุมชน เอกลักษณ์ท้องถิ่น ประเพณีท้องถิ่น และเทศกาลต่างๆ

1. เพิ่มจำนวนโครงการหรือกิจกรรมที่เทศบาลดำเนินการเอง หรือร่วมกับหน่วยงานที่เกี่ยวข้อง

หรือสนับสนุนในการพัฒนา และยกระดับที่พัก ร้านอาหาร สถานประกอบการ กิจกรรมการท่องเที่ยวและบุคลากรด้านการท่องเที่ยวให้มีศักยภาพ

1. ร้อยละของจำนวนแหล่งท่องเที่ยวในพื้นที่เทศบาลที่เทศบาลดำเนินการเอง หรือร่วมกับ

หน่วยงานที่เกี่ยวข้อง หรือสนับสนุนในการส่งเสริมการท่องเที่ยว สร้างจุดขายจากแหล่งท่องเที่ยวให้เป็นแหล่งรายได้ของประชาชน

1. เพิ่มจำนวนโครงการหรือกิจกรรมที่เทศบาลดำเนินการเอง หรือร่วมกับหน่วยงานที่เกี่ยวข้อง

หรือสนับสนุนในการปรับปรุงซ่อมแซมโครงสร้างพื้นฐาน เช่นถนน ทางเดิน ไฟส่องสว่าง ป้ายบอกทาง แผนที่ เพื่ออำนวยความสะดวกในการเข้าสู่แหล่งท่องเที่ยวให้แก่นักท่องเที่ยว

1. ร้อยละของจำนวนงบประมาณของเทศบาลในปีงบประมาณ พ.ศ.2567 ที่เทศบาลได้

จัดทำโครงการและบรรจุไว้ในเทศบัญญัติงบประมาณรายจ่ายประจำปีของเทศบาลสำหรับดำเนินการจัดบริการสาธารณะด้านการบริหารจัดการทรัพยากรธรรมชาติและสิ่งแวดล้อม

1. เพิ่มจำนวนพื้นที่สีเขียวสาธารณะ ในพื้นที่เทศบาลทั้งหมด
2. จำนวนครั้งที่เทศบาลที่ดำเนินการเอง หรือร่วมกับหน่วยงานที่เกี่ยวข้อง หรือ

ส่งเสริม สนับสนุนในการติดตามตรวจสอบคุณภาพสิ่งแวดล้อมของโครงการที่อาจส่งผลกระทบต่อทรัพยากรธรรมชาติและคุณภาพสิ่งแวดล้อม

……………………………………………………………………………………

ที่ จบ ๕๓๐๐๑/ สำนักงานเทศบาลตำบลโป่งน้ำร้อน

ถนนสายทับไทร-ชายแดน จบ ๒๒๑๔๐

๒๙ สิงหาคม ๒๕๖๘

เรื่อง การบันทึกข้อมูลในระบบประเมินผลมาตรฐานขั้นต่ำการจัดบริการสาธารณะขององค์กรปกครองส่วน

ท้องถิ่น ประจำปี พ.ศ.๒๕๖๘

เรียน ท้องถิ่นจังหวัดจันทบุรี

อ้างถึง หนังสือที่ จบ ๐๐๒๓.๓/ว๓๒๑๒ ลงวันที่ ๒๙ กรกฎาคม ๒๕๖๘

ตามหนังสือที่อ้างถึง จังหวัดจันทบุรีได้ขอความอนุเคราะห์ให้องค์กรปกครองส่วนท้องถิ่นบันทึกข้อมูลในระบบประเมินผล ตามที่ได้รับแจ้งจากกรมส่งเสริมการปกครองท้องถิ่นว่า สำนักงานปลัดสำนักนายกรัฐมนตรี โดยคณะอนุกรรมการด้านการติดตามและประเมินผล ในคณะกรรมการการกระจายอำนาจให้แก่องค์กรปกครองส่วนท้องถิ่น ให้องค์กรปกครองส่วนท้องถิ่นดำเนินการบันทึกข้อมูลในระบบประเมินผลมาตรฐานขั้นต่ำการจัดบริการสาธารณะขององค์กรปกครองส่วนท้องถิ่น ประจำปี พ.ศ.๒๕๖๘ ในรูปแบบออนไลน์ซึ่งผลการประเมินมาตรฐานขั้นต่ำดังกล่าวจะนำเสนอคณะกรรมการการกระจายอำนาจให้แก่องค์กรปกครองส่วนท้องถิ่นเพื่อใช้เป็นข้อมูลในการพัฒนาคุณภาพการจัดบริการสาธารณะขององค์กรปกครองส่วนท้องถิ่น นั้น

เทศบาลตำบลป่งน้ำร้อน ได้ดำเนินการบันทึกข้อมูลตามแบบประเมินผลจำนวน ๒ แบบ ได้แก่ แบบเทศบาล ๑ และแบบเทศบาล ๒-๑ ถึง ๒-๓ ลงในโปรแกรมระบบประมวลผลการประเมินมาตรฐานขั้นต่ำการจัดบริการสาธารณะของเทศบาลทางระบบออนไลน์ ประจำปี ๒๕๖๘ ผ่านเว็บไซต์สำนักงาน ก.ก.ถ. ที่ [www.odloc.go.th](http://www.odloc.go.th) และได้ส่งผลการประเมินให้สำนักงาน ก.ก.ถ. ทราบทาง E-mail เรียบร้อยแล้ว

จึงเรียนมาเพื่อโปรดทราบ

ขอแสดงความนับถือ

(นายพินิจ เพชรน่าชม)

นายกเทศมนตรีตำบลโป่งน้ำร้อน

งานธุรการ

สำนักปลัดเทศบาล

โทร. ๐ ๓๙๓๘ ๗๐๓๘